MABAPI LE RENA
Lenaneo la Thuto ya Beibele
O ka rata go bala sehlogo se ka leleme lefe? %%
Bakriste ga ba hloke go boloka sabatha ya beke le beke. Bakriste ba ka tlase ga “molao wa Kriste,” woo o sa akaretšego go boloka Sabatha. (Bagalatia 6:2; Bakolose 2:16, 17) Ke ka baka la’ng re ka kgodišega ka se? Sa pele, ela hloko moo Sabatha e thomilego gona.
Ke ka baka la’ng molao wa Sabatha o sa šome go Bakriste?
Molao wa Sabatha o be o šoma feela bathong bao ba bego ba latela Molao ka moka woo Modimo a bego a ba neile ka Moshe. (Doiteronomio 5:2, 3; Hesekiele 20:10-12) Modimo ga se a ka a laela batho ba bangwe go khutša ka Sabatha. Go oketša moo, Bajuda le bona ba be ba “lokolotšwe Molaong” wa Moshe, gotee le Melao e Lesome, ka sehlabelo sa Jesu Kriste. (Baroma 7:6, 7; 10:4; Bagalatia 3:24, 25; Baefeso 2:15) Go e na le go kgomarela Molao wa Moshe, Bakriste ba latela molao o mogologolo wa lerato.—Baroma 13:9, 10; Baheberu 8:13.
Pono e Fošagetšego: Baisiraele ba be ba dutše ba le ka tlase ga molao wa Sabatha le pele ba amogela Molao wa Moshe.
Pono e Fošagetšego: Sabatha ke kgwerano e sa felego ka gona go sa letetšwe gore e bolokwe.
Therešo: Paulo o ile a tsena ka sinagogeng ka Sabatha, eupša o be a sa ye go keteka Sabatha le Bajuda. (Ditiro 13:14; 17:1-3; 18:4) Go ena le moo, a latela motlwae wa nakong yeo, o ile a bolela ditaba tše dibotse disinagogeng, go etša ge seboledi sa moeng se ka laletšwa go tlo nea polelo bathong bao ba bokanego bakeng sa borapedi. (Ditiro 13:15, 32) Paulo o be a bolela ka molaetša wa Mmušo “letšatši le lengwe le le lengwe,” e sego feela ka Sabatha.—Ditiro 17:17.
Therešo: Beibele e tlogelela Mokriste yo mongwe le yo mongwe go itirela phetho tabeng ye.—Baroma 14:5.
Ithute ka mo go Oketšegilego
Melao ya Motheo ya Beibele e re Hola Bjang?
Jesu o hlalositše lebaka leo re hlokago tlhahlo le melao ya motheo e mebedi ya Beibele yeo e lego bohlokwahlokwa.
Beibele e Re’ng ka go Tšhelwa Madi?
Beibele e Re’ng ka Di-tattoo?